Կարդա՛ Մատթեոս 23։1–12 համարները և ուշադրություն դարձրու համատեքստին։ Հիսուսը խոսում է փարիսեցիների մասին, ովքեր հուդայականության ազդեցիկ աղանդներից մեկն էին։ Նրանք օրինամոլ էին և մոլի ձևով էին հետևում Մովսիսական օրենքի ամեն մի տառին։ Նրանք սիրում էին այնպես հագնվել և այնպիսի գործեր անել, որ իրենց վրա ուշադրություն հրավիրեին։ Նրանց կրոնը ցուցադրական բնույթ էր կրում. հագնվելու ոճը, ճաշելու հատուկ տեղերը, ժողովարաններում առջևի նստարանները, պատվարժան տիտղոսները։ Նրանք նույնիսկ ավելի մեծ հարգանք էին պահանջում, քան պետք է տրվեր ծնողներին։ Նրանք ուզում էին հայր կանչվել։ Սակայն Հիսուսը ցույց տվեց, որ իր բոլոր հետևորդները հավասար են որպես Աստծու զավակներ։ Ցանկացած տիտղոս օգտագործելը, որը հակառակն է մատնանշում, նշանակում է ապօրինաբար գրավել մի բան, ինչը պատկանում է Աստծուն։ Հետևաբար, Հիսուսը արգելեց կրոնական առումով «հայր» բառը օգտագործել որպես պատվարժան տիտղոս։ Հիսուսը նշեց, որ իր հետևորդները մի Հայր ունեն՝ Եհովա։